王洙_(北宋)

王洙  字原叔 、 源叔 、 尚汶 ， 應天宋城 （ 今河南商丘 ） 人 。 北宋藏書家 、 目錄學家 。 父王礪 。 幼年聰穎 ， 博學強記 ， 遍覽方技 、 術數 、 陰陽 、 五行 、 音韻 、 訓詁 、 書法等 ， 無書不讀 ， 學問成家數 。 仁宗天聖進士 ， 因郭稹所連累 ， 兩人俱罷 ， 再舉 ， 中甲科 ， 補舒城縣尉 。 出知濠 、 襄 、 徐 、 毫等州 。 任翰林學士時 ， 於館閣時偶然發現蠹簡中有張仲景之 《 金匱玉函要略方 》 三卷 ， 上卷爲傷寒 ， 中卷論雜病 ， 下卷載其方 。 經由諸臣校訂 ， 以雜病 、 飲食 、 禁忌編成 《 金匱要略 》 二十篇 。 晚喜隸書 ， 尤得古法 。 至和元年 （ 1054年 ） 九月 ， 爲翰林學士 。 三年 （ 1056年 ） ， 改侍讀學士兼侍講學士 。 嘉祐元年 （ 1056年 ） 以病卒 ， 諡曰文 ， 累官至尚書吏部郎中 ， 階朝散大夫 ， 勳輕車都尉 ， 爵開國伯 ， 食邑五百戶 。 編有 《 杜工部集 》 二十卷 。 歐陽修稱其爲人 「 公爲人寬厚樂易 ， 孝於宗族 ， 信於朋友 ， 諸孤不能自立者 ， 皆爲之嫁娶 。 」 其子王欽臣 ， 賜進士 。